Merkel gazdasági uniót akar Oroszországgal
Az Oroszország elleni szankcióktól fokozatosan el kell jutni az Európai Unió és Oroszország közös gazdasági térségének kialakításáig - mondta Angela Merkel.
Angela Merkel német kancellár a német munkavállalók többségét foglalkoztató családi vállalkozások közös alapítványa (Stiftung Familienunternehmen) tanácskozásán elmondott beszédében a Vlagyivosztoktól Lisszabonig húzódó gazdasági térség orosz elképzelésére utalva kiemelte, hogy mindenki a jó gazdasági kapcsolatokban érdekelt, és lépésrõl lépésre el kell jutni az EU és Oroszország egységes gazdasági térségének kiépítéséig.

Elõbb legyen béke Ukrajnában

Elõbb azonban végre kell hajtani az ukrán válság politikai rendezésérõl szóló minszki megállapodást - mondta Angela Merkel. Hangsúlyozta, hogy az Oroszország ellen az ukrán válságban folytatott tevékenysége miatt kivetett uniós szankciók nem öncélúak, és feloldásukról csak akkor lehet szó, ha Oroszország teljesíti a megállapodásból fakadó kötelezettségeit.

A minszki folyamat "nagyon intenzív szakaszban van", és remélhetõleg még júniusban sikerül jelentõsen elõrelépni - tette hozzá a német kancellár.

Erõs külsõ, nyitott belsõ határok kellenek

A nemzetközi menekültválságról szólva ismét azt hangoztatta, hogy a belsõ piac és a közös valuta mûködésének feltétele az uniós külsõ határok biztosítása és a schengeni belsõ határok nyitottsága. Ez az osztrák–olasz határon fekvõ Brenner-hágóra is vonatkozik - mondta Angela Merkel német hírportálok beszámolói szerint.

Hozzátette, hogy a nehezen védhetõ tengeri határok miatt észak-afrikai államokkal is kell kötni olyan típusú menekültügyi megállapodásokat, mint Törökországgal. Ilyen egyezmények révén meg lehet osztani a terheket és gondoskodni lehet arról, hogy ne az embercsempészek alakítsák a folyamatokat - mondta a kancellár, rámutatva, hogy a schengeni övezet külsõ határai "az Északi-sarktól Marokkóig" húzódnak.

A briteknek maradni kellene

A brit EU-tagságról szûk két hét múlva esedékes népszavazásról szólva is megerõsítette eddig képviselt álláspontját, hangsúlyozta, hogy mindenkinek az lenne a legjobb, ha Nagy-Britannia az EU tagja maradna. Németország számos ügyben nagyon szorosan együttmûködik Nagy-Britanniával, és ezt a munkát "természetesen az EU keretében szeretnénk tovább folytatni" - mondta Angela Merkel.
Angela Merkel